CELEX: 32008H0446
Language: mt
Date: 2008-05-29 00:00:00
Title: Rakkomandazzjoni mill-Kummissjoni tad- 29 ta’ Mejju 2008 dwar miżuri għat-tnaqqis tar-riskju għas-sustanzi Kadmju u Ossidu tal-kadmju (notifikata taħt id-dokument numru C(2008) 2243) Test b’relevanza għaż-ŻEE

14.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 156/22
            
         RAKKOMANDAZZJONI MILL-KUMMISSJONI
   tad-29 ta’ Mejju 2008
   dwar miżuri għat-tnaqqis tar-riskju għas-sustanzi Kadmju u Ossidu tal-kadmju
   (notifikata taħt id-dokument numru C(2008) 2243)
   (Test b’relevanza għaż-ŻEE)
   (2008/446/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta’ Marzu 1993 dwar il-valutazzjoni u l-kontroll tar-riskji ta’ sustanzi eżistenti (1), u b’mod partikolari l-Artikolu 11(2) tiegħu,
   Billi:
   
               (1)
            
            
               Fil-qafas tar-Regolament (KEE) Nru 793/93 is-sustanzi li ġejjin kienu identifikati bħala sustanzi ta’ prijorità għall-valutazzjoni skond ir-Regolament tal-Kummissjoni (KE) Nru 143/97 (2) tas-27 ta’ Jannar 1997 li jikkonċerna t-tielet lista ta’ sustanzi ta’ prijorità kif previst fir-Regolament tal-Kunsill (KEE) Nru 793/93
               
                           —
                        
                        
                           Kadmju,
                        
                     
                           —
                        
                        
                           Ossidu tal-kadmju.
                        
                     L-Istati Membri maħtura bħala rapporteurs skond ir-Regolamenti (KEE) Nru 793/93 u (KE) Nru 143/97 temmew l-attivitajiet tal-valutazzjoni tar-riskju għall-bniedem u għall-ambjent għal dawk is-sustanzi skond ir-Regolament tal-Kummissjoni (KE) Nru 1488/94 tat-28 ta’ Ġunju 1994 li jistipula l-prinċipji għal studju dwar ir-riskji lill-bniedem u l-ambjent ta’ materjali eżistenti (3) u ssuġġerew strateġija biex ikunu limitati r-riskji skond ir-Regolament tal-Kunsill (KEE) Nru 793/93.
            
         
               (2)
            
            
               Il-Kumitat Xjentifiku dwar it-Tossiċità, l-Ekotossiċità u l-Ambjent (SCTEE) kien ikkonsultat u dan ħareġ opinjonijiet dwar l-evalwazzjonijiet ta’ riskju li saru mir-rapporteurs. L-opinjonijiet ġew ippubblikati fuq il-websajt tal-Kumitat Xjentifiku.
            
         
               (3)
            
            
               Ir-riżultati tal-valutazzjoni tar-riskju u aktar riżultati ta’ l-istrateġiji biex ikunu limitati r-riskji huma stipulati fil-Komunikazzjoni tal-Kummissjoni korrispondenti (4).
            
         
               (4)
            
            
               Abbażi ta’ dik il-valutazzjoni, huwa xieraq li jkunu rakkomandati ċerti miżuri għat-tnaqqis tar-riskju għal ċerti sustanzi.
            
         
               (5)
            
            
               Il-miżuri għat-tnaqqis tar-riskju rakkomandati għall-ħaddiema għandhom ikunu kkunsidrati fi ħdan il-qafas tal-leġiżlazzjoni għall-protezzjoni tal-ħaddiema, meqjusa li tipprovdi qafas xieraq biex jiġu limitati r-riskji tas-sustanzi rilevanti sa fejn meħtieġ.
            
         
               (6)
            
            
               Il-miżuri għat-tnaqqis tar-riskju li għalihom tipprovdi din ir-rakkomandazzjoni huma skond l-opinjoni tal-Kumitat li twaqqaf skond l-Artikolu 15(1) tar-Regolament (KEE) Nru 793/93,
            
         B’DAN TIRRAKKOMANDA:
   TAQSIMA 1
   KADMJU
   
      (CAS Nru 7440-43-9; Einecs Nru 231-152-8)
   
   Miżuri għat-tnaqqis tar-riskju għall-ħaddiema (1) u għall-ambjent (2,3,4)
   
            
               1.
            
            
               L–impjegaturi li jużaw il-kadmju għall-użi identifikati bħala ta’ tħassib fil-valutazzjoni tar-riskju għandhom jikkunsidraw kwalunkwe gwida speċifika għas-settur żviluppata fuq livell nazzjonali bbażata fuq il-gwida prattika u ta’ natura li ma torbotx, kif stipulat fl-Artikolu 12(2) tad-Direttiva tal-Kunsill 98/24/KE. (5)
               
            
         
            
               2.
            
            
               Skond id-Direttiva 2008/1/KE tal-Parlament Ewropew u tal-Kunsill (6), l-awtoritajiet kompetenti fl-Istati Membri kkonċernati, fil-permessi maħruġa taħt id-Direttiva 2008/1/KE tal-Parlament Ewropew u tal-Kunsill, għandhom jistabbilixxu kundizzjonijiet, valuri tal-limitu għall-emissjonijiet jew parametri ekwivalenti jew il-miżuri tekniċi rigward il-Kadmju, sabiex l-installazzjonijiet ikkonċernati joperaw skond l-aqwa metodi disponibbli (minn hawn ’il quddiem BAT) waqt li jikkunsidraw il-karatteristiċi tekniċi ta’ l-installazzjonijiet ikkonċernati, il-pożiżżjoni ġeografika u l-kundizzjonijiet ambjentali lokali tagħhom.
            
         
            
               3.
            
            
               L-emissjonijiet lokali fl-ambjent għandhom, fejn ikun meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         
            
               4.
            
            
               It-tagħrif kollu disponibbli, inkluża dejta futura dwar l-ilma ħafif, għandu jitqies meta jitfasslu Standards ta’ Kwalità Ambjentali (minn hawn ‘il quddiem “EQS”) fi ħdan il-qafas tad-Direttiva 2000/60/KE tal-Parlament Ewropew u tal-Kunsill. (7)
               
            
         TAQSIMA 2
   OSSIDU TAL-KADMJU
   
      (CAS Nru 1306-19-0; Einecs Nru 215-146-2)
   
   Miżuri għat-tnaqqis tar-riskju għall-ħaddiema (5) u għall-ambjent (6, 7, 8)
   
            
               5.
            
            
               L-impjegaturi li jużaw l-ossidu tal-kadmju għall-użi identifikati bħala ta’ tħassib fil-valutazzjoni tar-riskju għandhom jikkunsidraw kwalunkwe gwida speċifika għas-settur żviluppata fuq livell nazzjonali bbażata fuq il-gwida prattika u ta’ natura li ma torbotx, kif stipulat fl-Artikolu 12(2) tad-Direttiva tal-Kunsill 98/24/KE.
            
         
            
               6.
            
            
               Skond id-Direttiva 2008/1/KE, l-awtoritajiet kompetenti fl-Istati Membri kkonċernati, fil-permessi maħruġa taħt id-Direttiva 2008/1/KE, għandhom jistabbilixxu kundizzjonijiet, valuri tal-limitu għall-emissjonijiet jew parametri ekwivalenti jew il-miżuri tekniċi rigward il-Kadmju sabiex l-installazzjonijiet joperaw skond il-BAT waqt li jikkunsidraw il-karatteristiċi tekniċi ta’ l-installazzjonijiet ikkonċernati, il-pożiżżjoni ġeografika u l-kundizzjonijiet ambjentali lokali tagħhom.
            
         
            
               7.
            
            
               L-emissjonijiet lokali fl-ambjent għandhom, fejn ikun meħtieġ, ikunu kkontrollati minn regoli nazzjonali biex jiżguraw li ma jkun mistenni l-ebda riskju għall-ambjent.
            
         
            
               8.
            
            
               It-tagħrif kollu disponibbli, inkluża dejta futura dwar l-ilma ħafif, għandu jitqies meta jitfasslu l-EQS fi ħdan il-qafas tad-Direttiva 2000/60/KE.
            
         TAQSIMA 3
   DESTINATARJI
   
            
               9.
            
            
               Din ir-Rakkomandazzjoni hija indirizzata lis-setturi kollha li jimpurtaw, jipproduċu, jittrasportaw, jaħżnu, jifformulaw fi preparazzjoni jew ipproċessar ieħor, jużaw, jarmu jew jirkurpraw is-sustanzi u lill-Istati Membri.
            
         
      Magħmula fi Brussell, 29 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU L 25, 28.1.1997, p. 13.
   
      (3)  ĠU L 161, 29.6.1994, p. 3.
   
      (4)  ĠU C 149, 14.6.2008, p. 6.
   
      (5)  ĠU L 131, 5.5.1998, p. 11. Id-Direttiva kif emendata bid-Direttiva 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).
   
      (6)  ĠU L 24, 29.1.2008, p. 8.
   
      (7)  ĠU L 327, 22.12.2000, p. 1. Id-Direttiva kif emendata l-aħħar bid-Direttiva 2008/32/KE (ĠU L 81, 20.3.2008, p. 60).